Վիտա և Վիրջինիա

«Վիտա և Վիրջինիա» (), 2018 թվականի կենսագրական ֆիլմ, որ նկարահանել է ռեժիսոր Չանիա Բատոնը։ Սցենարը գրել են Չանիա Բատոնն ու Այլին Էտկինսը, հիմնված է Էտկինսի՝ 1992 թվականի համանուն պիեսի վրա։ Գլխավոր դերերում նկարահանվել են Ջեմմա Արթերթոնը, Էլիզաբեթ Դեբիկին և Իզաբելլա Ռոսսելլինին։ Ֆիլմը, որի գործողությունները ծավալվում են 1920-ական թվականներին, պատմում է Վիտա Սեքվիլ-Ուեսթի և Վիրջինիա Վուլֆի սիրավեպի մասին։

Համաշխարհային պրեմիերան կայացել է 2018 թվականի սեպտեմբերի 11-ին Տորոնտոյի միջազգային կինոփառատոնի հատուկ շնորհանդեսի շրջանակներում։

Սյուժե 
Քայքայվող բարոյականության, ջազի ու մաքսանենգային ալկոհոլի ժամանակաշրջանում բարձրաշխարհիկ հասարակության ներկայացուցիչ Վիտա Սեքվիլ-Ուեսթը ծանոթանում է «գրականության թագուհի» Վիրջինիա Վուլֆի հետ։ Հակակրանքը վերաճում է փոխադարձ համակրանքի, իսկ համակրանքը վերածվում է գլխապտույտ սիրավեպի, որը ցնցում է բարձրաշխարհիկ հասարակությունն ու ընդմիշտ փոխում նրանց կյանքը։

Դերերում 
 Ջեմմա Արթերթոն – Վիտա Սեքվիլ-Ուեսթ
 Էլիզաբեթ Դեբիկի – Վիրջինիա Վուլֆ
 Իզաբելլա Ռոսսելլինի – Լեդի Սեքվիլ
 Ռուպերտ Պենրի-Ջոնս – Հարոլդ Նիկոլսոն
 Փիթեր Ֆերդինանդո – Լեոնարդ Վուլֆ
Գետին ԷՆթոնի – Քլայվ Բելլ
 Էմերալդ Ֆեննել – Վանեսա Բելլ
 Ադամ Գիլլեն – Դունկան Գրանտ
 Կարլա Քրոմ — Դորոթի Ուելսլի
 Ռորի Ֆլեք Բյորն – Ջեֆրի Սքոթ
 Նեյթան Ստյուարտ-Ջարեթ – Ռալֆ Փարթրիջ

Արտադրություն 
2016 թվականի հունիսի 30-ին Deadline.com կայքում հայտարարվել է, որ նախագիծը պետք է ղեկավարի բրիտանացի ռեժիսոր Չանիա Բատոնը։ Սցենարը գրվել է «Vita and Virginia» պիեսի հիման վրա։ Ջեմմա Արթերթոնը, որը հանդես է եկել նաև որպես ֆիլմի գործադիր պրոդյուսեր, ստացել է առաջին սևագիրը պիեսի հեղինակ Էյլին Ատկինսից դրանից մի քանի տարի առաջ և այն ցույց է տվել Բատոնին, որը հետագայում գրել է վերջնական սցենարը Ատկինսի հետ միասին։

2017 թվականի փետրվարի 8-ին հայտարարվել է, որ Եվա Գրինը և Ջեմմա Արթերթոնը կատարելու են գլխավոր դերերը։ 2017 թվականի մայիսին հայտնի է դարձել, որ Գրինը հեռացել է նախագծից պլանավորման կոնֆլիկտների պատճառով։ Շուտով նրան փոխարինել է Անդրեա Ռայսբորոն։ Վերջնական արդյունքում Վիրջինիա Վուլֆի դերում հաստատվել է Էլիզաբեթ Դեբիկին։

Ֆինանսավորումն ապահովել են «Irish Film Board», «Piccadilly Pictures», «Sampsonic Media» և «Lipsync Productions» ընկերությունները։ Հիմնական նկարահանումներն սկսվել են 2017 թվականի սեպտեմբերին Դուբլինում (Իռլանդիա)։

Թողարկում 
Ֆիլմի համաշխարհային պրեմիերան կայացել է Տորոնտոյի միջազգային կինոփառատոնում 2018 թվականի սեպտեմբերի 11-ին։ Այն ընտրվել է որպես Սան Ֆրանցիսկոյում 2019 թվականի «Frameline» կինոփառատոնի պրեմիերայի ֆիլմ։

Ծանոթագրություններ

Արտաքին հղումներ 
 
 
  Վիտա և Վիրջինիա ֆիլմը BlinderFilms.com կայքում 
 Վիտա և Վիրջինիա ֆիլմը Mirror Productions կայքում
 Վիտա և Վիրջինիա ֆիլմը British Council Film կայքում

2018 ֆիլմեր
Բրիտանական դրամա ֆիլմեր
Իռլանդական դրամա ֆիլմեր
Բրիտանական մելոդրամա ֆիլմեր
Իռլանդական մելոդրամա ֆիլմեր
Բրիտանական կենսագրական ֆիլմեր
Իռլանդական կենսագրական ֆիլմեր
ԼԳԲՏ ֆիլմեր
2018 դրամա ֆիլմեր
Անգլերեն ֆիլմեր
2010-ականների ռոմանտիկ դրամա ֆիլմեր
2010-ականների կենսագրական դրամա ֆիլմեր
Բրիտանական պատմական ֆիլմեր
2010-ականների պատմական ֆիլմեր
Ֆիլմեր, որոնց գործողությունները տեղի են ունենում Լոնդոնում
Բրիտանական ռոմանտիկ ֆիլմեր
Իռլանդական ռոմանտիկ ֆիլմեր
2010-ականների դրամա ֆիլմեր